CELEX: 62008CA0335
Language: lv
Date: 2009-06-11 00:00:00
Title: Lieta C-335/08 P: Tiesas (trešā palāta) 2009. gada 11. jūnija spriedums — Transports Schiocchet — Excursions SARL /Eiropas Kopienu Komisija (Apelācija — Prasība par zaudējumu atlīdzību — Regula (EEK) Nr. 517/72 un Regula (EEK) Nr. 684/92 — Starptautiskie pasažieru pārvadājumi, izmantojot starppilsētu un parastās satiksmes autobusus — Nosacījumi, lai iestātos Kopienas ārpuslīgumiskā atbildība — Noilguma termiņš)

1.8.2009   
            
            
               LV
            
            
               Eiropas Savienības Oficiālais Vēstnesis
            
            
               C 180/21
            
         Tiesas (trešā palāta) 2009. gada 11. jūnija spriedums — Transports Schiocchet — Excursions SARL/Eiropas Kopienu Komisija
   (lieta C-335/08 P) (1)
   
   (Apelācija - Prasība par zaudējumu atlīdzību - Regula (EEK) Nr. 517/72 un Regula (EEK) Nr. 684/92 - Starptautiskie pasažieru pārvadājumi, izmantojot starppilsētu un parastās satiksmes autobusus - Nosacījumi, lai iestātos Kopienas ārpuslīgumiskā atbildība - Noilguma termiņš)
   2009/C 180/35
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzēja: Transports Schiocchet — Excursions SARL (pārstāvis — D. Schönberger, advokāts)
   
      Pretējā puse procesā: Eiropas Kopienu Komisija (pārstāvji — J.-F. Pasquier un N. Yerrell)
   
      Priekšmets
   
   Apelācijas sūdzība par Pirmās instances tiesas (ceturtā palāta) 2008. gada 19. maija rīkojumu lietā T-220/07 Transports Schiocchet — Excursions/Komisija, ar kuru Pirmās instances tiesa noilguma iestāšanās dēļ atzina par nepieņemamu apelācijas sūdzības iesniedzējas celto prasību par ārpuslīgumisko atbildību, lai iegūtu atlīdzību par zaudējumiem, kas tai ir nodarīti dažādu pretlikumīgu darbību rezultātā, kuru veikšanā ir vainojamas Kopienu iestādes — Prasības par zaudējumu atlīdzību celšanas nosacījumi — Regulāra reisa un speciāla regulāra reisa jēdziens Padomes 1972. gada 28. februāra Regulas (EEK) Nr. 517/72 par regulāro un speciālo regulāro pārvadājumu starp dalībvalstīm ar starppilsētu un parastās satiksmes autobusiem kopējo noteikumu ieviešanu (OV L 67, 19. lpp.), kura tika atcelta un aizstāta ar Padomes 1992. gada 16. marta Regulu (EEK) Nr. 684/92 par kopējiem noteikumiem attiecībā uz starptautiskiem pasažieru pārvadājumiem ar autobusiem (OV L 74, 1. lpp.), izpratnē
   
      Rezolutīvā daļa:
   
   
               1)
            
            
               apelācijas sūdzību noraidīt;
            
         
               2)
            
            
               Transports Schiocchet — Excursions SARL atlīdzina tiesāšanās izdevumus.
            
         
      (1)  OV C 285, 08.11.2008.